af af fr nl af nl fr ne af de af fy it nl nl af az nl af da fr es de en af nl nl nl nl nl ca nl af de fr en nl la fr nl es en af sl fr fr fr fr en fr fi es fr es fr nb en sv nl fr en da da da da da nl sv es sl af af nl nl af de af nl af nl af nl nl af af af af af af af nl af af af af af af af af af af af af af af af nb hbs_lat nl af nl fi nl af nl nl af nl nl af nl fr af nl nl
JY LEES NOU Organiese wolproduksie maklik haalbaar
Goats - kids (below 45kg) 07/05 3091 3,86
Pluimvee (Bevrore) 07/05 2530 -0,28
Pluimvee (Vars) 07/05 2602 -0,15
Pluimvee IQF 07/05 2332 3,40
She goats 07/05 3041 -29,40
Skaap A2/3 07/05 6435 0,16
Skaap AB2/3 07/05 5393 2,00
Skaap B2/3 07/05 5485 0,45
Skaap C2/3 07/05 4854 1,52
Skaap Feeder Lamb 07/05 3215 -1,74
Speenkalf 07/05 2668 -0,19
Spekvarke 07/05 2070 0,14
Varkwors 07/05 1506 -0,60
Vleisvarke 07/05 2188 0,14
Tuis / Bedrywe / Diere
Organiese wolproduksie maklik haalbaar
Die organiese produksie van wol sal net slaag as genoeg boere hulle daartoe verbind, daar iemand is wat bereid is om voor te vat, die verwerkingsproses aan organiese vereistes voldoen en 'n mark gevind word wat bereid is om die regte prys te betaal.
organiese produksie van wol sal net slaag as genoeg boere hulle daartoe verbind,
daar iemand is wat bereid is om voor te vat, die verwerkingsproses aan organiese
vereistes voldoen en 'n mark gevind word wat bereid is om die regte prys te
Die organiese produksie van wol hou groot voordele in en verg nie veel aanpassings nie. Al wat werklik nodig is, is 'n positiewe ingesteldheid teenoor dierewelsyn en moeder natuur, sê mnr. Dick Isted, 'n boer van die plaas Tempevale, distrik Lady Grey.
In Australië en Argentinië is boere wat groot welslae en aansienlike pryspremies behaal deur organies geproduseerde wol vir dié nismark te voorsien. Op die internet wemel dit van advertensies waar handelaars wolsokkies, truie, wolkomberse en vele ander produkte aanbied wat van organies geproduseerde wol vervaardig is.
Aansprake word selfs gemaak dat mense wat allergies is vir wol wat op die huidige manier kommersieel geproduseer word, produkte van organies geproduseerde wol sonder nadelige gevolge kan gebruik.
Omdat organies geproduseerde skaapvleis binnekort in uitgesoekte winkels in Suid-Afrika beskikbaar gaan wees, meen mnr. Isted dat wol van dié skape reeds voldoen aan die nodige vereistes wat geld vir die organiese produksie van wol.
"Al wat nodig is om die wiel vir die organiese produksie van wol aan die rol te sit, is 'n paar boere wat dieselfde siening deel en bereid sal wees om die toepaslike standaarde na te kom," sê hy.
Volgens mnr. Peter Hardie, bestuurslid van die Oorspronklike Letelleskaap-vereniging, het dié vereniging al verskeie navrae van boere gehad wat in die organiese produksie van wol belangstel. Hy meen dit is belangrik dat iemand in Suid-Afrika die voortou neem om te verseker dat genoeg daarvan geproduseer word om dit 'n lewensvatbare onderneming te maak.
Mnr. Isted, wat lid van die Suid-Afrikaanse Organiese Landbou-assosiasie (OAASA) is, verduidelik dat organiese boerdery 'n stelsel vir kos- en veselproduksie is wat hoofsaaklik gegrond is op wetgewing wat in die EU-lande en Amerika toegepas word.
Suid-Afrika is besig om standaarde daar te stel wat aan die internasionale norme sal voldoen. Dit behels onder meer die beperking van die gebruik van chemikalieë en bymiddels, dat in harmonie met die natuur geboer word, dierewelsyn eerbiedig word en boere wat dit toepas, daarna moet strewe om grondvrugbaarheid te verbeter. Boere moet ook 'n passie hê om besoedeling en skade aan die omgewing tot elke prys te beperk.
Skape wat vir die organiese produksie van wol aangehou word, kan steeds sekere lekke kry. As die gewone lekke ureum bevat, moet dit met 'n natuurlike produk soos sonneblomkoek vervang word. Diere kan steeds gedip en gedoseer word, maar slegs met middels wat deur OAASA goedgekeur is.
Hy beklemtoon dat organiese standaarde op 'n produksieproses gemik is en nie 'n produkstandaard - soos in die geval van EU-spesifikasies - nie. Met organiese boerdery moet voldoen word aan die norme wat deur 'n internasionale federasie (International Federation of Organic Movements) neergelê word. Boerderypraktyke van deelnemers moet op 'n gereelde grondslag deur 'n onafhanklike agentskap geouditeer word.
"Dit is uiters belangrik dat verbruikers van organiese produkte die gemoedsrus het dat te alle tye aan die neergelegde standaarde voldoen word."
Mnr. André Strydom, hoofbestuurder van Cape Wools in Port Elizabeth, sê die maatskappy wil graag boere in die organiese produksie van wol bystaan, maar onrealistiese verwagtings moet nie van dié mark geskep word nie.
Die premies wat die Europese verbruiker bereid is om vir organies geproduseerde wolprodukte te betaal, is nog nie gekwantifiseer nie. Selfs as premies betaal sou word, beteken dit nie noodwendig dat dít in die prys van die grondstof weerspieël gaan word nie.
Boere wat dié nismark wil betree, sal eerstens vennote in die wolketting moet identifiseer om te verseker dat onbesoedelde wol as 'n geheel deur die verwerkingsprosesse beweeg en dat dit altyd aan omgewingsvriendelike verwerkingsmaatstawwe voldoen.
"Slegs dan sal die eindproduk as sodanig geïdentifiseer, gesertifiseer en geëtiketteer kan word. Die proses is dus ingewikkeld en 'n nuwe bemarkingskonsep sal daarvoor ontwikkel moet word."
Volgens mnr. Strydom het die EU reeds in 1999 'n standaarde- en spesifikasieraamwerk vir tekstielprodukte daargestel om vir die sogenaamde eko-etikettering in aanmerking te kom. Die riglyne is intussen vereenvoudig om ook produkte wat buite die EU vervaardig word en aan die nodige standaarde voldoen, onder 'n eko-logo in Europa te verkoop.
Hoewel wol nog altyd as 'n natuurlike vesel beskou is, het swak beheerde verwerkingstegnieke en die gebruik van plaagdoders daartoe gelei dat dit in sekere kringe as omgewingsonvriendelik beskou word.
Hy sê eko-etikette kan in twee breë kategorieë verdeel word: Eerstens is daar 'n stelsel wat deur private inisiatief bedryf word en hoofsaaklik op menslike veiligheid fokus. Dit vereis onder meer dat die eindprodukte chemies ontleed word om te verseker dat die konsentrasie van sekere metale, kleurstowwe, verwerkingshulpmiddels en plaagdoders nie die maksimum voorgeskrewe vlakke oorskry nie. As daar aan dié vereistes voldoen word, kwalifiseer die produk vir die betrokke organisasie se logo.
Die tweede kategorie behels EU-etikettering. In dié geval word die totale omgewingsimpak van die produk in die hele verwerkingsproses gekwantifiseer. Daar is selfs voorskrifte ten opsigte van wat met die produk moet gebeur nadat dit klaar gebruik is. Sommige kan byvoorbeeld hersirkuleer word, terwyl ander begrawe of verbrand moet word.
Mnr. Strydom sê daar is ook 'n noue verwantskap tussen die eko- en die ISO 14 000-standaarde wat deur die Suid-Afrikaanse Buro vir Standaarde bedryf word. Laasgenoemde behels onder meer dat wasmiddels wat in die verwerkingsproses van wol gebruik word, bio-afbreekbaar moet wees en dat die afloopwater by wolwasserye tot die minimum beperk en so skoon moontlik moet wees. Kleurstof en die afloopwater van die kleuraanleg moet ook aan die minimum vereistes voldoen.
Daar is reeds neergelegde spesifikasies wat op alle vetwol van toepassing is. Die organochloried-reste mag byvoorbeeld nie 0,5 mg/kg vetwol oorskry nie, terwyl daar nie meer as 2 mg organofosfaatreste per kilogram vetwol mag wees nie. Die totale hoeveelheid piretroïedreste (opgiet-dipmiddels) wat toegelaat word, beloop net 3 mg/kg.
Hy beveel aan dat boere wat die mark vir organies geproduseerde wol wil betree, dit eerder volgens die EU-riglyne moet doen. Die eerste opsie is aansienlik duurder.
Die toetskoste vir plaagdoderreste is baie hoog en dit is raadsaam vir boere om hul huiswerk goed te doen, omdat die produksie van organies geproduseerde tekstielprodukte nie noodwendig - soos met kossoorte - onmiddellike finansiële voordele inhou nie.
Mnr. Antoine Houzé, voorsitter van die Suid-Afrikaanse Wol- en Bokhaarkopersvereniging, sê daar is nog geen navrae uit die buiteland ontvang vir organies geproduseerde wol nie. 'n Woordvoerder van die WNNR se tekstielafdeling in Port Elizabeth sê hulle het ook nog nie 'n versoek gekry om navorsing te doen oor verwerkingseienskappe van organies geproduseerde wol nie.
Mnr. Isted reken egter as daar genoeg boere is
wat bereid is om met die organiese produksie van wol te begin, markte daarvoor
gevind sal word. Produsente wat hierin sou belangstel, kan hom bel by 051 603
Ons wil graag hê jy moet langer kuier.
Teken in en kry onbeperkte toegang tot 11 Afrikaanse tydskrifte en 35 koerante. Alles op een plek.
LANDBOUWEEKBLAD EN NETWERK24 ondersteun ‘n intelligente, oop gesprek en waardeer sinvolle bydraes deur ons lesers. Lewer hier kommentaar wat relevant is tot die onderwerp van die artikel. Jou mening is vir ons belangrik en kan verdere menings of ondersoeke stimuleer. Geldige kritiek en meningsverskille is aanvaarbaar, maar hierdie is nie ‘n platform vir haatspraak of persoonlike aanvalle nie. Kommentaar wat irrelevant, onnodig aggressief of beledigend is, sal verwyder word. Lees ons volledige kommentaarbeleid hier
MELD AAN of REGISTREER om kommentaar te lewer. Dit neem net twee minute!
Het jy al onder veediefstal deurgeloop die jaar?
Teken in op ons nuusbrief en bly op hoogte van die nuutste landbounuus.
12 Julie 2019 5 Julie 2019
Landbouweekblad is Suid-Afrika se grootste landboutydskrif. Teken in op die digitale tydskrif.
Tuisblad Kontak Gebruikersooreenkoms Adverteer Jongste Landbouweekblad Argief © 2019 (v6.4.1-hf.4-1) 24.com ALLE REGTE VOORBEHOU